《曹务拘缀不及赴张持荷赏梅之约因得小诗寄似》
宋代·喻良能

渺渺烟波阔，南湖在帝城。
梅将春共早，人与境俱清。
笔墨探三昧，樽罍有四并。
未能乘兴去，遥望目增明。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。